ПОКАНА ЗА ПРЕДСТАВЯНЕ НА ПРОЕКТНИ ПРЕДЛОЖЕНИЯ ПО ПРОЦЕДУРА НА ДИРЕКТНО ПРЕДОСТАВЯНЕ

ПО ПРИОРИТЕТ 4 **„ИНТЕРМОДАЛНОСТ В ГРАДСКИ УСЛОВИЯ“** НА ПРОГРАМА „ТРАНСПОРТНА СВЪРЗАНОСТ“ 2021-2027 Г.

Дирекция „Координация на програми и проекти” в Министерство на транспорта, и съобщенията, Управляващ орган на програма „Транспортна свързаност“ 2021-2027 г. (ПТС) кани Национална компания „Железопътна инфраструктура“, конкретен бенефициент по приоритет 4 да представи проектни предложения като **ОБЯВЯВА** процедура на директно предоставяне:

**2021BG16FFPR001-4.001**

**„ИНТЕРМОДАЛНОСТ В ГРАДСКИ УСЛОВИЯ“**

Специфичната цел на процедурата е **„Насърчаване на устойчива мултимодална градска мобилност като част от прехода към икономика с нулеви нетни въглеродни емисии“**.

Процедурата на директно предоставяне на безвъзмездна финансова помощ се реализира с финансовата подкрепа на **Кофезионния фонд**. Проектите следва да се изпълняват на територията на Република България. **Общият размер на безвъзмездната финансова помощ по процедурата е 92 039 059,74 лева.**

**Допустими по процедурата са проекти, посочени в програмата и включващи следните дейности:** изграждане на железопътни връзки към летища в градски условия, мерки за техническа помощ за подготовката/завършване на подготовката на проектите, включително за градска железница в Пловдив.

**Подаването на проектните предложения** по процедурата се извършва чрез попълване на уеб базиран формуляр за кандидатстване и електронно подаване на формуляра чрез модула „Е-кандидатстване“ на информационната система ИСУН на следния интернет адрес: [**https://eumis2020.government.bg**](https://eumis2020.government.bg) **.**

**Процедурата на директно предоставяне е без определен краен срок за кандидатстване, но проектни предложения могат да бъдат подавани не по-късно от 17:30 ч. на 31.10.2029 г.**

**Предоставяне на допълнителна информация:**

Конкретния бенефициент може да задава допълнителни въпроси и да иска разяснения във връзка с насоките писмено и на електронна поща: [programming@mtitc.government.bg](mailto:programming@mtitc.government.bg).

**Насоките са публикувани** на Единния информационен портал: [www.eufunds.bg](http://www.eufunds.bg/).